open-index/open-wikipedia-markdown huggingface dataset:
தமிழ்நாடு அரசுக் கல்லூரிகள்

தமிழ்நாடு அரசின் நிர்வாகத்தில் நடத்தப் பெறும் கல்லூரிகள் தமிழ்நாடு அரசுக் கல்லூரிகள் என அழைக்கப் பெறுகின்றன. இக்கல்லூரிகளில் வழங்கப்படும் பாடப் பிரிவுகளைக் கொண்டு அவைகளைக் கீழ்காணும் பிரிவுகளில் பிரிக்கலாம்.

#அரசு மருத்துவக் கல்லூரி 
#அரசு பொறியியல் கல்லூரி
#அரசு சட்டக் கல்லூரி
#அரசு வேளாண்மைக் கல்லூரி
#அரசு கலை அறிவியல் கல்லூரி
#அரசு கால்நடையியல் கல்லூரி
#அரசு கல்வியியல் கல்லூரி
#அரசு விளையாட்டுக் கல்வியியல் கல்லூரி
#அரசு சிறப்புக் கல்லூரி

## அரசு மருத்துவக் கல்லூரி
தமிழ்நாடு அரசின் நிர்வாகத்தில் அலோபதி, சித்த மருத்துவம், ஓமியோபதி, ஆயுர்வேதம், யோகா மற்றும் இயற்கை மருத்துவம், இயங்குமுறை மருத்துவம் போன்ற மருத்துவ முறைகளின் கீழான கல்லூரிகள் நடத்தப் பெறுகின்றன. இவை அனைத்தும் அரசு மருத்துவக் கல்லூரிகள் என அழைக்கப் பெறுகின்றன. இவைகளில் அலோபதி எனப்படும் ஆங்கில வழி மருத்துவ முறையிலான கல்லூரிகள் நேரடியாக அரசு மருத்துவக் கல்லூரிகள் என அழைக்கப் பெறுகின்றன. பிற மருத்துவ முறைக் கல்லூரிகள் அந்த மருத்துவமுறையின் பெயரைக் கொண்டு அழைக்கப் பெறுகின்றன. அவைகள் கீழ்காணும் பெயரில் உள்ளன.

#அரசு மருத்துவக் கல்லூரி (அலோபதி)
#அரசு சித்த மருத்துவக் கல்லூரி
#அரசு ஓமியோபதி மருத்துவக் கல்லூரி

* பல் மருத்துவம்,  மருந்தாளுமை போன்ற மருத்துவத் தொடர்புடைய பிற கல்லூரிகளும் இதன் கீழ் வகைப்படுத்தலாம்.

## அரசு பொறியியல் கல்லூரி
தமிழ்நாடு அரசின் நிர்வாகத்தில் பொறியியல் மற்றும் தொழில்நுட்பப் பாடப்பிரிவுகளைக் கொண்டு நடத்தப் பெறும் கல்லூரிகள் அரசு பொறியியல் கல்லூரிகள் எனப்படுகின்றன. 

## அரசு சட்டக் கல்லூரி
தமிழ்நாடு அரசின் நிர்வாகத்தில் சட்டப் பாடப்பிரிவுகளைக் கொண்டு நடத்தப் பெறும் கல்லூரிகள் அரசு சட்டக் கல்லூரிகள் எனப்படுகின்றன. 

## அரசு வேளாண்மைக் கல்லூரி
தமிழ்நாடு அரசின் நிர்வாகத்தில் வேளாண்மைப் பாடப்பிரிவுகளைக் கொண்டு நடத்தப் பெறும் கல்லூரிகள் அரசு வேளாண்மைக் கல்லூரிகள் எனப்படுகின்றன.

## அரசு கால்நடையியல் கல்லூரி
தமிழ்நாடு அரசின் நிர்வாகத்தில் கால்நடை மருத்துவத்தை முதன்மைப் பாடப்பிரிவுகளாகக் கொண்டு நடத்தப் பெறும் கல்லூரிகள் அரசு கால்நடையியல் கல்லூரிகள் எனப்படுகின்றன.

## அரசு கலை மற்றும் அறிவியல் கல்லூரி
தமிழ்நாடு அரசின் நிர்வாகத்தில் கலை மற்றும் அறிவியல் பாடங்களை முதன்மைப் பாடப்பிரிவுகளாகக் கொண்டு நடத்தப் பெறும் கல்லூரிகள் அரசு கலை மற்றும் அறிவியல் கல்லூரிகள் எனப்படுகின்றன.தமிழ்நாட்டில் அரசு கலை மற்றும் அறிவியல் கல்லூரிகள் 67 இருக்கின்றன.

## அரசு கல்வியியல் கல்லூரி
தமிழ்நாடு அரசின் நிர்வாகத்தில் கல்வியியல் பாடங்களை முதன்மைப் பாடப்பிரிவுகளாகக் கொண்டு நடத்தப் பெறும் கல்லூரிகள் அரசு கல்வியியல் கல்லூரிகள் எனப்படுகின்றன.

## அரசு விளையாட்டுக் கல்வியியல் கல்லூரி
தமிழ்நாடு அரசின் நிர்வாகத்தில் விளையாட்டுக் கல்வியியல் பாடங்களை முதன்மைப் பாடப்பிரிவுகளாகக் கொண்டு நடத்தப் பெறும் கல்லூரிகள் அரசு விளையாட்டுக் கல்வியியல் கல்லூரிகள் எனப்படுகின்றன.

## அரசு சிறப்புக் கல்லூரிகள்
தமிழ்நாடு அரசின் நிர்வாகத்தில் மேற்காணும் பாடப் பிரிவுகள் தவிர சில சிறப்புப் பாடப் பிரிவுகளை மட்டும் முதன்மைப் பாடப்பிரிவுகளாகக் கொண்டு நடத்தப் பெறும் கல்லூரிகள் அரசு சிறப்புக் கல்லூரிகள் எனப்படுகின்றன. இவற்றில் கீழ்காணும் கல்லூரிகளை சிறப்புக் கல்லூரிகள் எனலாம்.
* அரசு திரைப்படத் தொழில்நுட்பக் கல்லூரி
* அரசு இசைக் கல்லூரி
வைணவ ஆசாரிய பரம்பரை (தென்கலை)

வைணவம் இந்திய சமயங்களில் ஒன்று. 
தொல்காப்பியம் இதனை “மாயோன் மேய காடுறை உலகம்” எனக் குறிப்பிடுகிறது. 
தொல்காப்பியர் வாழ்ந்த பொ.ஊ.மு. நூற்றாண்டில் மாயோன் ஆயர்களின் தெய்வம். 
நாலாயிர திவ்வியப் பிரபந்தம் தமிழில் ஆழ்வார்கள் எழுதிய காலத்தில் வைணவம் வழிபடு சமயமாக மாறியது. இந்தத் தமிழ்நூல் நெறியைப் பின்பற்றியவர்கள் தென்கலையார் எனப்பட்டனர். 
 
அதற்குப் பின்னர் வைணவ ஆசாரியர்கள் பல நூல்களை இயற்றி வைணவ சமயநெறியை வளர்த்தனர். 
வடமொழியிலும் தென்மொழியிலும் வைணவ இலக்கியங்களை வளர்த்தவர்கள் பரம்பரையில் தென்கலை வைணவ ஆசாரியர் பரம்பரை இவ்வாறு வளர்கிறது.

வேதாந்த தேசிகர் தம் முன்னோர் பரம்பரை வழியில் வடகலை வைணவப் பிரிவையும், பிள்ளை லோகாசாரியார் தம் முன்னோர் கால்வழியில் தென்கலை வைணவப் பிரிவையும் தோற்றுவித்தனர். இருவரும் சம காலத்தவர். திருமண் காப்பிட்டுக்கொள்ளும் முறையில் இவர்கள் வேறுபடுகின்றனர். தென்கலையார் நாலாயிர திவ்வியப் பிரபந்தம் நூல் வழியினர். வடகலையார் வேத வழியினர். இருவரும் சம காலத்தவர்.

## அட்டவணை

* இதன் தொடர்ச்சியை வைணவ குருபரம்பரையில் காணலாம்.

## இவற்றையும் காண்க
* வைணவ இலக்கியங்கள்

## கருவிநூல்
*மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005

பகுப்பு:தென்கலை வைணவம்
100 (எண்)

**100** (நூறு) (ஆங்கிலம்: *One Hundred*) என்பது தமிழ் எண்களில் ௱ அல்லது ௧௦௦ என்பதைக் குறிக்கும் இந்து-அராபிய எண் ஆகும். நூறு என்பது தொன்னூற்று ஒன்பதுக்கும் நூற்று ஒன்றுக்கும் இடைப்பட்ட இயற்கை எண்ணாகும்.

## கணிதவியல்

### காரணிகள்
* நூறின் நேர்க் காரணிகள் 1, 2, 5, 10, 20, 25, 50, 100 என்பனவாகும்.

### சிறப்புகள்
* விழுக்காடு கணிப்பதற்கு நூறு எண்ணே அடிப்படையாக பயன்படுத்தப்படுகிறது
* முதல் ஒன்பது பகா எண்களின் கூட்டுத்தொகை நூறு ஆகும்
* நான்கு இணை (சோடி) பகா எண்களின் கூட்டுத்கொகை (47 + 53, 17 + 83, 3 + 97, 41 + 59)
* முதல் நான்கு எண்களின் மூன்றடுக்கு கூட்டுத்தொகை நூறு (100 = 13 + 23 + 33 + 43)
* அதுமட்டுமின்றி, 26 + 62 = 100, அதனால் 100 என்பது ஒரு லேலண்டு எண் ஆகும்.
* நூறு 18- கோண எண்ணாகும்
* நூறு ஒரு ஹசார்டு எண் ஆகும்
* மிகச்சரியாக 100 பகா எண்களின் இலக்கங்கள் ஏறு வரிசையில் அமைந்த்துள்ளது (எ. கா. 239, 2357 மற்றும் பல)

## அறிவியல்
* 100 என்பது பெர்மியத்தின் அணுவெண் ஆகும்.
* செல்சியஸ் அளவுகோளில் 100 என்பது, நீரின் கொதிநிலையைக் குறிக்கும்.

## அரசியல்
* ஐக்கிய அமெரிக்காவின் மேலவையில் மிகச்சரியாக நூறு உறுப்பினர்கள் உள்ளனர்.
* இந்தியாவில் மகாத்மா காந்தி தேசிய ஊரக வேலை உறுதியளிப்புச் சட்டம் என்பதினை நூறு நாள் வேலைவாய்ப்புத் திட்டம் என்றும் அழைக்கப்படுகிறது.

## பணம்
* பெரும்பாலான நாடுகளில் 100-என்ற எண்ணை அடிப்படையாகக் கொண்டு நாணயம் மற்றும் பண மதிப்பீடு செய்யப்படுகிறது.
எ.கா. 100 பைசா = 1 ரூபாய்

## பொழுதுபோக்கு
* ஒரு திரைப்படம் அல்லது மேடை நாடகம் நூறாவது நாளைக் கடந்து வெற்றிகரமாக நடந்தால், அத்திரைப்படம் அல்லது மேடை நாடகம் மிகப்பெரிய வெற்றி பெற்றதாக எடுத்துக்கொள்ளப்படுகிறது.

## விளையாட்டு
* பெரும்பாலான விளையாட்டுப் போட்டிகளில் 100 என்ற எண் முக்கியப் பங்கு வகிக்கின்றது. 
* 100 மீற்றர் ஓட்டப் பந்தயம் என்பதில் துவங்கி பெரும்பாலான விளையாட்டுப் போட்டிகளில் 100 அல்லது அதனுடைய அடுக்கை அடிப்படையாகக் கொண்டு போட்டியாளர்களின் இலக்கின் தூரம் நிர்ணயிக்கப்படுகின்றன.
* துடுப்பாட்டத்தில் ஒருவர் 100 - ஓட்டம் எடுக்கும் பொழுது மைதானத்தில் உள்ள அனைவரும் எழுந்து நின்று அவரைப் பாராட்டுகின்றனர்.

## பிற துறைகள்
* வரலாற்றில் ஆண்டுகள் 100 அடிப்படையில் நூற்றாண்டுகளாகக் கணக்கிடப்படுகின்றன. நூற்றாண்டில் உள்ள ஆண்டுகளின் எண்ணிக்கை 100
* இந்தியா, இசுரேல், நேபாளம் மற்றும் கிரீசு நாடுகளில் 100 என்பது காவல்துறையினரின் தொலைபேசி எண்
* பெல்ஜியத்தில், 100 என்பது தீயணைப்பு மற்றும் நோயாளர் ஊர்தியை (ஆம்புலன்சு) தொடர்பு கொள்ள பயன்படும் தொலைபேசி எண்ணாகும்
* ஐக்கிய ராச்சிய நாடுகளில், 100 என்பது தொலைபேசி இணைப்பகத்தின் எண்
* 100 என்பது மீயுரை பரிமாற்ற நெறிமுறையில் வாடிக்கையாளர் தன்னுடைய கோரிக்கையினை தொடர வேண்டும் என்பதற்கான அறிவிப்பு

## மேற்கோள்கள்

## வெளி இணைப்புகள்

* On the Number 100 

பகுப்பு:எண்கள்
பகுப்பு:முழு எண்கள்
தமிழ்நாடு அரசு கலை மற்றும் அறிவியல் கல்லூரிகள் பட்டியல்

**தமிழ்நாடு அரசு கலை மற்றும் அறிவியல் கல்லூரிகள் பட்டியல்** என்பது தமிழக அரசுக்கு சொந்தமான கலை அறிவியல் மற்றும் கல்வியியல் கல்லூரிகளின் பட்டியலாகும். தற்போது தமிழ்நாட்டில் 91 கலைக்கல்லூரிகளும், 7 கல்வியியல் கல்லூரிகளும், 40 பல்கலைக்கழக கல்லூரிகளும் (Constituent College) செயற்பட்டு வருகின்றன. 

## கலை மற்றும் அறிவியல்  கல்லூரிகள்

## மேற்கோள்கள்

*
கச்சான் (காற்று)

மேற்குத் திசையில் இருந்து வீசும் காற்று **கச்சான்** என அழைக்கப்படுகின்றது.

## இலங்கையில் கச்சான் காற்று
இலங்கையில் தென்மேல் பருவப்பெயர்ச்சிக் காற்று  தெற்கு, மேற்கு, மலையகம் உள்ளிட்ட பகுதிகளில் குளிர்ந்த காற்றாக வீசி மழையைப் பொழிந்த பின் வடக்குக் கிழக்குப் பகுதிகளில் வறண்ட கச்சான் காற்றாக வீசுகின்றது.
 
### கச்சான் காற்று பற்றிய நம்பிக்கைகள்
கச்சான் காற்று வைகாசி, ஆனி, ஆடி, ஆவணி மாதங்களில் வீசுவதாக நம்பப்படுகின்றது.
*வைகாசிக் கச்சான் பொய்யாமல் வீசும்*, ''ஆடிக்கச்சான் பாடி அடிக்கும், ஆவணிக் கச்சான் புரட்டி அடிக்கும்" என்பர்.

* கச்சான் பற்றிய நாட்டார் பாடல்:

:கச்சான் அடித்த பின்பு 
:காட்டில் மரம் நின்றது போல்
:உச்சியில நாலு மயிர்
:ஓரமெல்லாம் தான் வழுக்கை.

பகுப்பு:காற்று வகைகள்
பகுப்பு:காற்று
தென்மாத்தூர்

**தென்மாத்தூர்** இந்தியாவின் தமிழ்நாடு மாநிலத்தில் அமைந்துள்ள திருவண்ணாமலை மாவட்டம், திருவண்ணாமலை வட்டம், திருவண்ணாமலை ஊராட்சி ஒன்றியம்,  தென்மாத்தூர் ஊராட்சியில் அமைந்த கிராமம் ஆகும். இது திருவண்ணாமலையிலிருந்து 2.5 கி.மீ. தொலைவில் உள்ளது.

## மேற்கோள்கள்

பகுப்பு:திருவண்ணாமலை நகர விரிவாக்கப் பகுதிகள்
பகுப்பு:திருவண்ணாமலை மாவட்டத்திலுள்ள கிராமங்கள்
வைணவ குருபரம்பரை

வைணவ சமயம் வடகலை, தென்கலை என என இரு பிரிவாக உடைந்தது. வடகலையார் வடமொழி வழியிலான வைணவ நெறியைப் பின்பற்றினர். தென்கலையார் தமிழ்நூல் நாலாயிர திவ்வியப் பிரபந்தம் நூல்நெறியைப் போற்றினர். தென்கலை நம்மாழ்வார் வழியில் பிற சமயக் காழ்ப்புணர்வு இல்லாதது. பிற சமயம் என்பது இங்கு வைணவம் அல்லாத பிற சமயங்களைக் குறிக்கும்.
## அட்டவணை
* இது வைணவ பரம்பரை என்னும் பகுதியோடு தொடர்புடையது.

## இவற்றையும் காண்க
* வைணவ இலக்கியங்கள்

## கருவிநூல்
*மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005

## அடிக்குறிப்பு

பகுப்பு:வைணவ சமயம்
செந்தமிழ் (இதழ்)

right |150px | செந்தமிழ் (இதழ்)
**செந்தமிழ்** என்பது 1902-ஆம் ஆண்டு திசம்பர் 7 முதல் வெளிவரும் ஒரு மாத இதழ்.

## வெளியீடு
பாண்டித்துரைத் தேவர் அவர்களால் மதுரையில் உருவாக்கப்பட்ட மதுரைத் தமிழ்ச் சங்கம் இதனை வெளியிட்டு வருகிறது.

## உள்ளடக்கம்
தனி நூலாக வெளிவராத பல பழமையான தமிழ் இலக்கியங்கள் இதில் வெளியிடப்பட்டுள்ளன. சங்கத் தமிழ் நூல்கள் விளக்கம், தமிழ்ப் புலவர்கள் குறிப்பு, தமிழ்த் தேர்வு விபரம், பல்சுவைக் குறிப்புகளை வெளியிட்டது.

தமிழ் ஆராய்ச்சிக் கட்டுரைகள் மட்டுமே இதில் இடம் பெறும். இரணியவதைப் பரணி என்னும் நூல் அவற்றுள் ஒன்று. இந்த இதழ்களில் சில தமிழம்-நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## வெளி இணைப்புகள்
*தமிழம் இணையத்தில் "செந்தமிழ்"
## மேற்கோள்கள்

பகுப்பு:மொழியியல் தமிழ் இதழ்கள்
பகுப்பு:இந்தியத் தமிழ் இதழ்கள்
பகுப்பு:1920 களில் வெளிவந்த தமிழ் இதழ்கள்
பகுப்பு:தனித்தமிழ் இதழ்கள்
பகுப்பு:தமிழ்நாட்டுச் சிற்றிதழ்கள்‎
.ac

**.ac** என்பது அசென்சன் தீவுக்கான இணையத்தின் உயர் நிலை ஆள்களப் பெயர் ஆகும். இந்த ஆள்களப் பெயர் 1997ஆம் ஆண்டில் அறிமுகப்படுத்தப்பட்டது. இந்த ஆள்களப் பெயர் அசென்சன் தீவு வலையமைப்புத் தகவனிலையத்தால் வழங்கப்படுகின்றது.

இந்த ஆள்களப் பெயரை யாரும் பெற முடியும். *.ac*இற்கான ஆள்களப் பதிவகம் அனைத்துலகமயமாக்கப்பட்ட ஆள்களப் பெயர்களையும் ஏற்றுக் கொள்கின்றது.

## இரண்டாம் நிலை ஆள்களப் பெயர்கள்
*.ac*இன் கீழ் ஐந்து இரண்டாம் நிலை ஆள்களப் பெயர்களைப் பதிவு செய்ய முடியும்.
* *.com.ac*-வணிக நிறுவனங்கள்
* *.net.ac*-வலையமைப்புச் சேவை வழங்குநர்கள்
* *.gov.ac*-அரசு
* *.org.ac*-வணிக நோக்கற்ற அமைப்புகள்
* *.mil.ac*-படை

## இதையும் பார்க்க
* அசென்சன் தீவு

## மேற்கோள்கள்

பகுப்பு:இணைய ஆட்களங்கள்
பகுப்பு:1997 அறிமுகங்கள்
ஆதமங்கலம் புதூர்

**ஆதமங்கலம் புதூர்** (ஆங்கிலம்:Adamangalam pudur), இந்தியாவின் தமிழ்நாடு மாநிலத்தில் அமைந்துள்ள திருவண்ணாமலை மாவட்டத்தில் கலசப்பாக்கம் வட்டத்தில் ( முன்பு : போளூர் வட்டம்)  உள்ள ஒரு  நகரியம்  ஆகும்.

## நகரியத்திற்குட்பட்ட ஊர்கள் (அ) பகுதிகள்
* ஊர் = ஆதமங்கலம்  புதூர் 
பகுதிகள் = பஜார் , கோவில் தெரு ,

ஏரித்தெரு, பாடசாலை தெரு 
*ஊர் = வெங்கிட்டம்பாளையம்
பகுதிகள்  = பாளையம்(ஊர்) , கோட்டை , 
*ஊர் = கேட்டவரம்பாளையம் 
பகுதிகள் = பெரிய பாளையம் , சின்ன பாளையம் ,  
## மக்கள் தொகை
இந்த ஊரில் ஏறத்தாழ 19,000 மக்கள் வாழ்கிறார்கள் . இதில் ஆதமங்கலம் புதூரின் மக்கள்  தொகை 8,000 ஆகும். கேட்டவரம் பாளையத்தில் 6,000 மக்கள் ,  வெங்கிட்டம்பாளையத்தில்   5,000 மக்கள் இருக்கின்றனர் .அனைத்து பகுதிகளிலும் கோனார் சமுதாய மக்கள் பெரும்பான்மையாக வாழ்கின்றனர். 
= சிறப்பு =
## மாடு விடு திருவிழா
வடமாவட்டத்தில் பிரசித்தி பெற்ற மாடுவிடு திருவிழா , ஆதமங்கலம் புதூரில் சிறப்புப் பெற்றது ஆகும். **பொங்கல் பண்டிகை**யின் போது நடக்கும் இத்திருவிழா 10 நாட்கள் விமர்சையாக கொண்டாடப்படும்.இது அங்கு பெரும்பான்மையாக உள்ள கோனார் சமுதாய மக்களால் நடத்தப்படுவது குறிப்பிடத்தக்கது.

## குருவட்டம்
**ஆதமங்கலம் புதூர்** வருவாய் குருவட்டடின் தலைமையகம் ஆதமங்கலம் புதூரே ஆகும் . மேலும் புகழ் பெற்ற பர்வத மலைக்குப் பின்புறம் தான் இந்த நகரம் உள்ளது .

குருபூசை:

இங்கு பெரும்பான்மையாக உள்ள கோனார் சமுதாய மக்கள் மற்றும் இளைஞர்களால் வருடந்தோறும் ஜுலை 11ல் முதல் சுதந்திர போராட்ட கிளர்ச்சிக்கு காரணமான மாமன்னர் அழகுமுத்துக்கோனார் மற்றும் கிருஷ்ண ஜெயந்தி விழாக்கள் வெகு விமர்சையாக கொண்டாட படுகிறது.

=கோவில்=
பஜாரில் உள்ள அம்மன் கோவில் பெரியது . கொடி மரம் , ராஜ கோபுரம் ஆகியவற்றுடன் கூடிய தலம் ஆதமங்கலம்  ஆகும் .
மேலும் , ஆதமங்கலம் புதூரில் ராமர் கோவில் அமைந்துள்ளது,

=மேற்கோள்கள்=


பகுப்பு:திருவண்ணாமலை மாவட்டத்திலுள்ள ஊர்களும் நகரங்களும்
கலசப்பாக்கம்

**கலசப்பாக்கம் ** (ஆங்கிலம்:Kalasapakkam), இந்தியாவின் தமிழ்நாடு மாநிலத்தில் அமைந்துள்ள திருவண்ணாமலை மாவட்டத்தில் உள்ள கலசப்பாக்கம் வட்டம், கலசப்பாக்கம் ஊராட்சி ஒன்றியம், கலசப்பாக்கம் (சட்டமன்றத் தொகுதி) ஆகியவற்றின் நிர்வாகத் தலைமையிடமாக அமைந்துள்ளது. இது திருவண்ணாமலை மக்களவைத் தொகுதிக்கு உட்பட்டதாகும்.. கலசப்பாக்கம் நகரம் முந்தைய வட ஆற்காடு மாவட்டத்தில் ஒரு பகுதியாக இருந்தது.

## அமைவிடம்
கலசப்பாக்கம்   நகரம் கடலூர் - திருவண்ணாமலை - வேலூர் - சித்தூர் - தேசிய நெடுஞ்சாலையில் அமைந்துள்ளது. இந்த நகரத்தின் வடக்கே போளூர் 10 கி.மீ. தொலைவிலும், ஆரணி 35 கி.மீ. தொலைவிலும் மற்றும் வேலூர் 58 கி.மீ. தொலைவிலும், தெற்கில் மாவட்ட தலைமையிடமான திருவண்ணாமலை 26 கி.மீ. தொலைவிலும், மேற்கே செங்கம் 43 கி.மீ. தொலைவிலும் அமைந்துள்ளன.

## மக்கள் தொகை
2001 ஆம் ஆண்டு கணக்கெடுப்பின் படி ** கலசபாக்கம்-பூண்டி** வருவாய் நகரில் 31,000 மக்கள் வாழ்கிறார்கள் . 

## சாலை வசதிகள்

கலசப்பாக்கம் நகரில் சாலை வசதிகள் உள்ளது.

* மாநில நெடுஞ்சாலை - கடலூர் - திருவண்ணாமலை - வேலூர் - சித்தூர் சாலை

* மாநில நெடுஞ்சாலை - விழுப்புரம் - திருவண்ணாமலை - வேலூர் - மங்களூரு சாலை

* மாநில நெடுஞ்சாலை - திருவண்ணாமலை - ஆரணி - காஞ்சிபுரம் சாலை

* மாவட்ட சாலை - கலசப்பாக்கம் - கடலாடி - புதுப்பாளையம் சாலை

ஆகிய கலசப்பாக்கம் நகரின் வழியாக நகரத்தை இணைக்கிறது.

## போக்குவரத்து வசதிகள்
வேலூர், ஆரணி, போளூர், திருவண்ணாமலை ஆகிய இடங்களுக்கு அதிகப்படியான பேருந்து சேவைகள் உள்ளன. துரிஞ்சிகுப்பம், அவலூர்பேட்டை, பாடகம், மங்கலம், ஆதமங்கலம்புதூர், பர்வதமலை, மன்சுராபாத் ஊர்களுக்கு நகர பேருந்துகள் இயக்கப்படுகிறது.

## சிறப்பு
கலசப்பாக்கம் வட்டத்தின் தலைநகரும் இதுவே ஆகும். புனித நகரமாக கருதப்படும் இந்நகரில் திருமாமுதீஸ்வரர்  திருக்கோயில் உள்ளது.

## நிர்வாகம் மற்றும் அரசியல்
இந்நகரம் சிறப்பு நிலை ஊராட்சியாக தரம் உயர்த்தப்பட்டு இன்று வரை செயல்பட்டு வருகிறது. கலசப்பாக்கம் நகரம்,தமிழ்நாட்டில், திருவண்ணாமலை மாவட்டத்தில் உள்ள ஒரு சிறப்பு நிலை ஊராட்சியாகும். இந்த நகரை கலசப்பாக்கம் ஊராட்சியின் நிர்வாகம் மூலம் தூய்மைப்படுத்துகிறது.

### அரசியல்
* கலசப்பாக்கம் (சட்டமன்றத் தொகுதி) தமிழகத்தின் பழமையான தொகுதிகளில் ஒன்றாகும். இது 1952ஆம் ஆண்டு உருவாக்கப்பட்டது. 

* தமிழ்நாட்டில் உள்ள 234 சட்டமன்றத் தொகுதிகளில் கலசப்பாக்கம் தொகுதி ஒன்றாகும். கலசப்பாக்கம் ஊராட்சியானது, கலசப்பாக்கம் சட்டமன்றத் தொகுதிக்கும் மற்றும் திருவண்ணாமலை மக்களவைத் தொகுதிக்கும் உட்பட்டதாகும்.

* 2021 ஆம் ஆண்டு நடந்த சட்டமன்றத் தேர்தலில், இச்சட்டமன்றத் தொகுதியை திராவிட முன்னேற்றக் கழகத்தை (திமுக) சேர்ந்த திரு.பெ.சு.தி.சரவணன் வென்றார்.

### வருவாய் வட்டம்
திருவண்ணாமலை மாவட்டத்தில் உள்ள 12 வட்டங்களில் கலசப்பாக்கம் வட்டமும் ஒன்றாகும். இந்த வட்டத்தை போளூர் வட்டத்தின் சிலப் பகுதிகளை கொண்டு 2012 ஆம் ஆண்டு உருவாக்கப்பட்டது. இந்த வட்டத்தில் 52 வருவாய் கிராமங்களும், 1,40,301 மக்கள் தொகையும் கொண்டது. இந்த வட்டத்தில் கலசப்பாக்கம் ஊராட்சி மற்றும் கலசப்பாக்கம் ஊராட்சி ஒன்றியம் ஆகியவை அமைந்துள்ளது. இந்த வட்டம் ஆரணி வருவாய் கோட்டத்தின் கீழ் உள்ள வருவாய் வட்டமாகும்.

## மேற்கோள்கள்


பகுப்பு:திருவண்ணாமலை நகர விரிவாக்கப் பகுதிகள்
பகுப்பு:திருவண்ணாமலை மாவட்டத்திலுள்ள ஊர்களும் நகரங்களும்
உணவுக்குழு

thumb|தானியங்கள் எல்லா நாட்டு உணவு முறையிலும் முதலிடத்தில் உள்ளன
**உணவுக்குழு** (*Food group*) என்பது ஒரே மாதிரியான ஊட்டப் பண்புகளைப் பெற்றுள்ள உணவுகளின் தொகுப்பு. சரிவிகித உணவில் ஒவ்வொரு உணவுக்குழுவில் இருந்தும் ஓர் உணவு அடங்கியிருக்கும். இட்லியை ஓர் எடுத்துக்காட்டாகக் கொண்டால் இதில் உள்ள அரிசி, தானியங்கள் எனும் உணவுக்குழுவையும் உளுந்து, பருப்புவகைகள் எனும் உணவுக்குழுவையும் சேர்ந்தது.

## மேற்கோள்கள்

பகுப்பு:உணவுகள்
அஞ்ஞவதைப் பரணி

**அஞ்ஞவதைப் பரணி** 15ஆம் நூற்றாண்டில் தோன்றிய நூல். 
இது **அஞ்ஞவதைப் பரணி** எனவும், **ஞானபரணி** எனவும், **தத்துவக் காட்சி** எனவும் கூறப்படும். 

இந்த நூலைப் பற்றிய செய்தியை மறைஞான தேசிகர்  என்பவர் தாம் எழுதிய உரைநூலில்  குறிப்பிடுகிறார். 
ஞானம் என்பது மெய்யறிவு. 
அஞ்ஞானம் என்பது பொய்யறிவு. 
பொய்யறிவைப் போரிட்டு வதம் செய்வதை இந்த நூல் பரணி நூலுக்கு உரிய இலக்கண அமைதியோடு பாடுகிறது. 
இதில் 493 தாழிசைகள் உள்ளன. 
இந்த நூலின் பாட்டுடைத் தலைவர் சொரூபானந்தர் , 
அவருக்கு எதிரி அஞ்சானம். 
அஞ்சானம் ‘அஞ்ஞன்’ என்னும் பகைவனாக இதில் உருவகம் செய்யப்பட்டுள்ளான். 
இதில் வள்ளைப்பாட்டு என்னும் பாடல்-உறுப்பு வருகிறது. 
அது ‘கம்மலோ கம்முலக் காய்’  (கம்மலோ கம்மு உலக்காய்) என முடிகிறது.  
இது ஒருவகை வள்ளைப்பாட்டு
இது ஒரு சாத்திர நூல்.
16-ஆம் சூற்றாண்டில் வாழ்ந்த மறைஞான தேசிகர் தாம் எழுதிய சித்தியார் உரையில் எடுத்துக்காட்டியுள்ளார்.

## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு,  2005
## அடிக்குறிப்புகள்

பகுப்பு:15 ஆம் நூற்றாண்டுத் தமிழ் நூல்கள்
பகுப்பு:பரணிகள்
.ad

**.ad** என்பது அண்டோராவிற்கான இணையத்தின் உயர் நிலை ஆள்களப் பெயர் ஆகும். இந்த ஆள்களப் பெயர் 1996ஆம் ஆண்டில் அறிமுகப்படுத்தப்பட்டது. இந்த ஆள்களப் பெயர் அண்டோரா ஆள்களப் பதிவகத்தால் வழங்கப்படுகிறது.

*.ad* என்ற ஆள்களப் பெயர் வணிகப் பயன்பாடுகளுக்காகப் பயன்படுத்தப்படுகின்றது.

*Ad* என்பது ஆங்கிலச் சொல்லான *Advertisement*இன் சுருக்கம் என்பதால் ஆள்களக் கொந்துதல் மூலம் விளம்பர நிறுவனங்களாலும் பயன்படுத்தப்பட்டு வருகின்றது.

## இரண்டாம் நிலை ஆள்களப் பெயர்கள்
*.nom.ad* என்ற இரண்டாம் நிலை ஆள்களப் பெயர் வணிக நோக்கற்ற நிறுவனங்களுக்கும் தனியார் பயன்பாட்டிற்கும் பயன்படுத்தப்படுகின்றது.

## இதையும் பார்க்க
* அண்டோரா

## மேற்கோள்கள்

பகுப்பு:இணைய ஆட்களங்கள்
ஹரிணி ரவி

**ஹரிணி ரவி** (*Harini Ravi*, பிறப்பு: திசம்பர் 20, 1994) ஒரு பாடகராகவும் குரல் வழங்குனராகவும் (Dubbing Artiste) அறியப்படுகின்றார்.  இவர் வயலின் இசைக் கலைஞர் வி. வி. ரவி மற்றும் குரல் வழங்குனர் விசாலம் ரவி ஆகியோரின் மகள்.

## இளமைப்பருவம்
ஹரிணி ரவி 1994, டிசம்பர் 20 இல் சென்னை நகரில் பிறந்தார். சென்னை மைலாப்பூரில் உள்ள சர் சிவசுவாமி கலாலயா பள்ளியில் +2 படிப்பை முடித்தார்.

பள்ளியளவில் இவர் இசைத்துறை, விளையாட்டு, ஓவியக்கலை, பகவத் கீதைப் பாராயணம் போன்ற துறைகளில் பல பரிசுகளையும், விருதுகளையும் பெற்றுள்ளார்.

### பாடகர்
ஹரிணி ரவி 6-ம் வயதில் தனது முதல் குரல் வழங்கினார். அதன் பிறகு 2000-க்கும் மேற்பட்ட விளம்பர குறும்படங்களுக்கு குரல் வழங்கியுள்ள ஹரிணி இளையராஜா, ஏ. ஆர். ரகுமான், வித்யாசாகர், டி. இமான், கே. பாக்யராஜ், தீனா, விஜய் ஆன்டணி மற்றும் கவி பெரிய தம்பி போன்ற புகழ்பெற்ற இசையமைப்பாளர்களின் இசையமைப்பில் சேர்ந்திசையிலும் (கோரசிலும்)  பாடியுள்ளார்.

யுவன் சங்கர் ராஜா இசையமைப்பில், கண்ட நாள் முதல் திரைப்படத்தின் தலைப்பு பாடலையும் மைனா திரைப்படத்தில் வரும் *கிச்சு கிச்சு தாம்பூலம்* போன்ற பாடல்களையும் இவர் பாடியுள்ளார்.

## பாடிய பாடல்கள்

ஜெயா தொலைக்காட்சியின் ராகமாலிகா, சன் தொலைக்காட்சியின் சப்த சுவரங்கள் நிகழ்ச்சியிலும் பொதிகையின் *ஆஹா பாடலாம்* ஆகிய நிகழ்ச்சிகளிலும் இவர் பங்கேற்று பாடியுள்ளார். யுனிசெப் அமைப்புடன் இணைந்து நலந்தா-வே தயாரித்து தமிழக ஆளுநர் திரு. சுர்ஜித் சிங் பர்னாலாவால் வெளியிடப்பட்ட *ஷவுட் இட் அவுட்* என்ற ஆல்பத்திலும் இவர் பாடியுள்ளார்.

## மேற்கோள்கள்
*பேபி ஹரிணி பாடிய பாடல்கள் 

## வெளி இணைப்புகள்
*இசைக் குடும்பத்தின் இணையதளம் 

பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:1994 பிறப்புகள்
பகுப்பு:வாழும் மக்கள்
இராமானுச சரிதை

**இராமானுச சரிதை** என்னும் நூல் இராமானுசர் வரலாற்றைக் கூறும் நூல். 
பாகை சீத்தாராமதாசர் இதன் ஆசிரியர். 
திருவங்கப் பெருமாளரையர் இராமானுசருக்கு அருளிச் செய்ததாகத் தோற்றுவாய் செய்துகொண்டு இந்த நூல் இராமானுசர் வரலாற்றைக் கூறுகிறது. 
இதில் 756 செய்யுள்கள் உள்ளன.
* இதன் காலம் 11ஆம் நூற்றாண்டு.
## கருவிநூல்
*மு. அருணாசலம், தமிழ் இலக்கிய வரலாறு, பதினொன்றாம் நூற்றாண்டு, 2005

பகுப்பு:தமிழ் இலக்கிய நூல்கள்
பகுப்பு:11 ஆம் நூற்றாண்டுத் தமிழ் நூல்கள்
பகுப்பு:வைணவத் தமிழ் இலக்கியம்
இராசராசன் உலா

**இராசராசன் உலா** என்னும் சிற்றிலக்கியம் ஒட்டக்கூத்தர் என்னும் புலவரால் பாடப்பட்டது. 
இந்த நூலில் 391 கண்ணிகள் உள்ளன. 
இந்த நூலை அரங்கேற்றும்போது கேட்ட இராசராசன் ஒவ்வொரு கண்ணிக்கும் ஓராயிரம் பொன் பரிசாகத் தந்தானாம். 

இந்த நூலில் கூறப்பட்டுள்ள செய்திகள்
*பிரமன் முதல் இராசராசன் வரையிலான அரசமரபு
*இவர்களில் ஒருவன் ‘மார்பில் 96 புண்கொண்ட மன்னவன்
*வரராசராசன், சனநாதன், கண்டன் என்னும் பெயர்களும் இராசராசனுக்கு உண்டு.
*இராசராசன்  யானையின் பெருமை
*குலோத்துங்கன் தில்லையில் செய்த திருப்பணிகள்
*கச்சிக் கற்றளி காஞ்சிபுரம் கயிலாசநாதர் கோயில் பெருமை
*இவரது காலத்துக்கு முன்பிருந்த மூன்று பரணி நூல்களை இந்நூல் குறிப்பிடுகிறது.
**கொப்பத்துப் பரணி
**கூடலசங்கமத்துப் பரணி
**தக்கயாகப் பரணி
## காண்க
* மூவருலா
## கருவிநூல்
*மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 1, 2005
## அடிக்குறிப்பு

பகுப்பு:வரலாற்றியல் தமிழ் நூல்கள்
பகுப்பு:உலா (இலக்கியம்)
சம்ஜவுதா விரைவுத் தொடருந்து

**சம்ஜவுதா விரைவுத் தொடருந்து** (Samjhauta Express) என்பது இந்தியா மற்றும் பாகிஸ்தான் நாடுகளிலுள்ள இரு நகரங்களுக்கிடையே இயக்கப்படும் தொடருந்து சேவையாகும். சிம்லா ஒப்பந்தத்தின் பயனாக 1976 ஆம் ஆண்டு ஜூலை 22 அன்று இந்த சேவை தொடங்கப்பட்டது. அப்போது இந்தியாவில் பஞ்சாப்பின் அமிர்தசரஸ் மற்றும் பாகிஸ்தானில் லாகூர் நகரங்களுக்கிடையே 42 கி.மீ. தொலைவிற்கு இயக்கப்பட்டது. 1980களில் கலிஸ்தான் இயக்கத்தின் அச்சுறுத்தல் காரணமாகச் சேவையை இந்திய எல்லைக்கு அருகாமையிலுள்ள அடாரியுடன் நிறுத்தப்பட்டது. தொடக்கத்தில் தினசரி சேவையாக இருந்தாலும் 1994 ஆம் ஆண்டு முதல் வாரம் இரு முறை செவ்வாய் மற்றும் வெள்ளி போன்ற நாட்களில் மட்டுமே இயக்கப்படுகின்றது.
## 2007 குண்டுவெடிப்புகள்
18 பிப்ரவரி 2007 அன்று அதிகாலையில் இந்த விரைவு வண்டி பானிபட் அருகே சென்று கொண்டிருந்த போது, வெடித்த குண்டுகளால் 70 பேர் கொல்லப்பட்டனர் மற்றும் பலர் படுகாயம் அடைந்தனர்.

## மேற்கோள்கள்

பகுப்பு:இந்திய விரைவுவண்டிகள்
கொப்பத்துப் பரணி

பரணி இலக்கியங்களில் **கொப்பத்துப் பரணி** காலத்தால் முந்தியது. 
நூலின் காலம் 11-ஆம் நூற்றாண்டு.

கொப்பம் என்பது கர்நாடக மாநிலம் கிருஷ்ணா ஆற்றங்கரையில் உள்ள ஊர். தற்போது கொப்பல் அழைக்கப்படுகிறது. கங்கை கொண்ட சோழனது இரண்டாவது மகன் இரண்டாம் இராசேந்திர சோழன். இவன் கொப்பத்தை வென்றதைப் பாடுவது இந்தப் பரணி நூல். கொப்பத்துப் போரின்போது சோழவேந்தனாக விளங்கியவன் முதலாம் இராசாதிராசன். இவன் கொப்பத்துப் போரில் யானைமீதேறிப் போரிட்டபோது கொல்லப்பட்டான். இதனால் இவனை ‘யானைமேல் துஞ்சிய தேவர்’ எனச் சாசனங்கள் குறிப்பிடுகின்றன. 

மேலைச் சாளுக்கிய வேந்தன் ஆகவமல்லன் இவனை எதிர்த்துப் போரிட்டுக் கொன்றவன். கொல்லப்பட்ட சோழனின் தம்பி இரண்டாம் இராசேந்திரன்  படைநடத்திப் போரில் வெற்றி கண்டான். இதனைப் பாடுவதே கொப்பத்துப் பரணி.

கொப்பத்துப் பரணி நூல் இப்போது கிடைக்கவில்லை. என்றாலும் இந்தப் பரணி நூல் பற்றிப் பின் வந்த இலக்கியங்கள் குறிப்பிடுகின்றன. 

## குறிப்பு
*கங்கை கொண்ட சோழன் (முதலாம் இராசேந்திரன்)
*கங்கை கொண்ட சோழனின் முதல் மகன் முதலாம் இராசாதிராசன்
*கங்கை கொண்ட சோழனின் இரண்டாம் மகன் இரண்டாம் இராசேந்திரன்

## கருவிநூல்
*மு. அருணாசலம், தமிழ் இலக்கிய வரலாறு, பதினோராம் நூற்றாண்டு, 2005
*மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 1, 2005
## அடிக்குறிப்பு

பகுப்பு:பரணிகள்
பகுப்பு:11 ஆம் நூற்றாண்டுத் தமிழ் நூல்கள்
பகுப்பு:தமிழர் வரலாறு
கூடலசங்கமத்துப் பரணி

பரணி இலக்கியங்களில் **கூடலசங்கமத்துப் பரணி** காலத்தால் முந்திய கொப்பத்துப் பரணி நூலை அடுத்துத் தோன்றிய இரண்டாவது பரணி நூல்.

கூடலசங்கமம் என்பது ஆந்திர மாநிலம் கிருஷ்ணா ஆறும், துங்கபத்திரா ஆறும் கூடுமிடம்.

சோழர் ஆட்சி
*கங்கை கொண்ட சோழன் (முதலாம் இராசேந்திரன்)
*கங்கை கொண்ட சோழனின் முதல் மகன் முதலாம் இராசாதிராசன்
*கங்கை கொண்ட சோழனின் இரண்டாம் மகன் இரண்டாம் இராசேந்திரன்
*கங்கை கொண்ட சோழனின் மூன்றாம் மகன் வீரராசேந்திரன்

கொப்பத்துப் போரில் இரண்டாம் இராசேந்திரன் வென்றதன் பின்னும் மேலைச் சாளுக்கியரோடு சோழர் தொடர்ந்து போரிடவேண்டியதாயிற்று.

சோழர்க்கும் கீழைச் சாளுக்கியருக்கும் இடையே திருமண உறவு உண்டாயிற்று. இதனால் மேலைச் சாளுக்கியர் பகை மேலும் வலுத்தது.

கீழைச் சாளுக்கியரது வேங்கி நாட்டை மேலைச் சாளுக்கியர் தாக்கினர். இதனால் வீரராசேந்திரன் மேலைச் சாளுக்கியரோடு மூன்று முறை போரிட வேண்டியராயிற்று. மூன்றாவது போர் கூடலசங்கமம் என்னுமிடத்தில் நடைபெற்றது.  மேலைச்சாளுக்கியன்சோமேசுவரனுக்கு எதிராக இந்தக் கூடல சங்கமப் போரில் வீரராசேந்திரன் பெற்ற வெற்றியைப் பாடியதே கூடலசங்கமத்துப் பரணி.

கூடலசங்கமத்துப் பரணி நூல் இப்போது கிடைக்கவில்லை. 
என்றாலும் இந்தப் பரணி நூல் பற்றிப் பின் வந்த இலக்கியங்கள் குறிப்பிடுகின்றன.

நூலின் காலம் 11-ஆம் நூற்றாண்டு.
## கருவிநூல்
*மு. அருணாசலம், தமிழ் இலக்கிய வரலாறு, பதினோராம் நூற்றாண்டு, 2005
*மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 1, 2005
## அடிக்குறிப்பு

பகுப்பு:பரணிகள்
பகுப்பு:11 ஆம் நூற்றாண்டுத் தமிழ் நூல்கள்
பகுப்பு:வரலாற்றியல் தமிழ் நூல்கள்
இரமானுசாரிய திவ்விய சரிதம்

**இரமானுசாரிய திவ்விய சரிதம்**  என்னும் நூலை இயற்றியவர் பிள்ளை லோகாசாரியார். 
இவர் வைணவ குருபரம்பரையில் ஒருவர். 
301 பக்கங்கள் கொண்ட நூல் இது. 
இதில் 76 பக்கங்களில் வடமொழி சுலோகங்கள் கிரந்த எழுத்திதும், தெலுங்கு எழுத்திலும் உள்ளன. 
தமிழ்ப் பகுதியில் இராமானுசர் வரலாறு கூறும் பாடல்கள் உள்ளன. 
இந்த நூலில் பிற்கால இடைச்செருகல்கள் உள்ளன எனக் கூறுகின்றனர்.
*இந்த நூல் தோன்றிய காலம் 11ஆம் நூற்றாண்டு.

## அடிக்குறிப்பு

பகுப்பு:11 ஆம் நூற்றாண்டுத் தமிழ் நூல்கள்
பகுப்பு:வைணவத் தமிழ் இலக்கியம்
ஆகுளி (இசைக்கருவி)

**ஆகுளி** (aguli) என்பது ஒருவகைச் சிறுபறையாகும். இந்தத் தாளவிசைக்கருவி முழவுக்கு இணையாகவும் துணையாகவும் அமையும். துடி - கொம்பு - ஆகுளி - இவை மூன்றும் ஐவகை நிலங்களில் குறிஞ்சித்திணைக்குரிய இசைக்கருவியாகக் குறிப்பிடப்படுகின்றன.

## இலக்கியங்களில் ஆகுளி
### பெரிய புராணம்

வெல்லும் படையும், தறுகண்மையும், கூடிய சொல்லும் உடைய வேட்டுவர் கூட்டங்களில் எங்கும் கொல்,
எறி, குத்து, என்றும் ஆரவாரித்துக் கூடுதலால் எழும் ஓசைகளேயல்லாமல் சிலவாய பரல்களையுடைய உடுக்கையும், ஊதுகொம்பும் சிறிய முகமுடைய ஆகுளியும் (சிறுபறையும்) சேர்ந்து பெருகுகின்ற ஒலியினும் மிக்குச் சத்தித்து ஓடும் அருவிகள் அங்கே எங்கும் உள்ளன. என்பது இதன் பொருளாகும்.     ஆகுளி, சிறுகணாகுளி எனக் குறிப்பிடப்படுகிறது. எனவே  துடியினை விட ஆகுளி சிறிய முகமுள்ளன என அறியலாம். இக்கருவிகள் குறிஞ்சி நிலக்குறவர்களின் வேட்டையின்போதும் பாட்டுக்களிலும், குறிஞ்சி நிலத்திருவிழாக்களிலும் பயன்பட்டன.

வேடர்கள் வேட்டையாடும் போது எல்லாப் பக்கங்களிலும், சுற்றிலும் முற்றுகையிட்டாற் போல் வளைந்து சூழ்ந்து. கொம்பு, ஆகுளி, பம்பை, கைவிளி என்றிவற்றின் ஓசைகளுடன் சூழ்ந்து சென்றனர்
பெரிய ஓசைகளுடன் சூழ்தலால் முழை புதர் முதலிய மறைவிடங்களிற் பதுங்கியிருக்கும் விலங்குகள் பயந்துவெளிப்பட்டு ஓடும்போது அவற்றை வேட்டையாடுவர்; ஓடுவதனால் அடிச்சுவடுகண்டு அதற்குத் தக்கவாறு செய்வர். இது வேட்டையில் முற்ம்ற்செய்தொழில்களில் ஒன்று. இதனை விலங்கு எழுப்புதல் என்பர்.

### புறநானூறு

### மலைபடுகடாம்
மலைபடுகடாம் எனும் நூலில் பழந்தமிழரின் பத்து இசைக்கருவிகள் பட்டியலிடப்பட்டுள்ளன. அவை, முழவு, ஆகுளி, பாண்டில், கொட்டு, தூம்பு, குழல், அரி, தட்டை, எல்லரி, பதலை(தவில்)  ஆகியவையாகும்.

## இவற்றையும் காணவும்
* சைவத் திருமுறைகளில் குறிப்பிடப்படும் இசைக்கருவிகள்

## மேற்கோள்

## வெளியிணைப்புகள்
* http://www.tamilvu.org/slet/l41C2/l41C2per.jsp?sno=654

பகுப்பு:தமிழர் இசைக்கருவிகள்
பகுப்பு:தோற் கருவிகள்
யசோதை

**யசோதை**, இந்துத் தொன்மக் கதைகளின் படி, நந்தரின் மனைவி. இவரே கிருட்டிணனை வளர்த்தவர். வசுதேவர் கிருட்டிணன் பிறந்ததும் அவனது மாமன் கம்சனிடம் இருந்து காப்பாற்றுவதற்காக கிருட்டிணனை கோகுலத்தில் இருந்த நந்தர், யசோதை ஆகியோரிடம் கொடுத்து வளர்க்கச் சொன்னார். மேலும் இவரே பலராமரையும் சுபத்திரையையும் வளர்த்தார்.

## உசாத்துணை
* பாகவத புராணம்

## மேற்கோள்கள்

பகுப்பு:பாகவத புராண மாந்தர்
கோகுலம்

**கோகுலம்** இந்தியாவின் உத்திரப் பிரதேசத்தில் உள்ள மதுரா மாவட்டத்தில் உள்ள ஒரு நகரப் பஞ்சாயத்து. இது மதுராவில் இருந்து தென் கிழக்கே 15 கி.மீ தொலைவில் உள்ளது. இங்குதான் நந்தகோபன் - யசோதை தம்பதியரிடம் கிருட்டிணர், வளர்ந்தாக இந்து தொன்மக் கதைகளில் கூறப்பட்டுள்ளது. இங்குள்ள யமுனை ஆற்றாங்கரையில் கிருஷ்ணரின் கோயில் அமைந்துள்ளது.

## படக்காட்சியகம்


Image:Gokul temple.JPG|கோகுல கிருஷ்ணர் கோயில்
File:Indischer Maler um 1640 001.jpg|யமுனை ஆற்றில் காளியன் நாகத்தின் மீது ஸ்ரீகிருஷ்ணர்
File:KaliyaMardan.jpg|காளியன் மீது நடனமாடும் நடனகோபாலன்



பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்

பகுப்பு:பண்டைய இந்திய நகரங்கள்
பகுப்பு:மதுரா மாவட்டம்
கரன்

இராமாயணக் காவியத்தின் படி, **கரன்** இராவணனின் தம்பி. மனிதர்களை உண்ணும் ஒரு  இராட்சசன். இவர்களின் உடன் பிறந்தவளான சூர்ப்பனகை இராமனால் அவமானப் படுத்தப்பட்ட போது கரன் மற்றும் தூஷணன் இராமனுடன் தண்டகாரண்யத்தில் போரிட்டு இறந்து விடுகிறான்.

## மேற்கோள்கள்


பகுப்பு:இராமாயணக் கதைமாந்தர்கள்
பகுப்பு:அரக்கர்கள்
புட்கரன்

இந்துத் தொன்மக் கதைகளின் படி, **புட்கரன்** (புஷ்கரன்) நிசாத மன்னனான நளனின் உடன் பிறந்தவன். நளன் இவனிடம் சூதாட்டத்தில் தனது நாட்டை இழந்து விடுகிறான். தமயந்தி சுயம்வரத்தில் நளனைத் தேர்ந்தெடுத்ததால் சினமுற்ற கலி நளனைப் பிடித்துக் கொண்டதால் நளன் சூதில் புட்கரனிடம் தோற்றதாகக் கதைகளில் கூறப்படுகின்றது.

பகுப்பு:இந்து தொன்மவியல் மாந்தர்
சுலோச்சனா

இராமாயணக் கதையின் படி, **சுலோச்சனா** பாம்புகளின் அரசனான சேச நாகனின் மகள் ஆவார். இவளை இராவணின் மகனான இந்திரசித்து மணந்து கொண்டான். கதைகளில் சுலோச்சனா வீரம் மிகுந்தவளாகக் காட்டப்படுகிறாள். இந்திரசித்து இராமனுடன் போரிடச் செல்கையில் அழாமலும் அவனைத் தடுக்காமலும் சுலோச்சனா வீரத்துடன் இருந்ததாகக் கூறப்படுகிறது.

## மேற்கோள்கள்

பகுப்பு:இராமாயணக் கதைமாந்தர்கள்
தக்ளி

**தக்ளி** (ஆங்கிலம்: Drop spindle) அல்லது **நூற்புக் கதிர்** இது பஞ்சிலிருந்து நூல் நூற்க பயன்பட்ட முதன்மை கருவியாகும். ராட்டை பயன்பாட்டிற்கு முன் இக்கருவி,நடைபயணத்திலும் எளிமையாக கைநூற்பு நூல் தயாரிக்க பயன்பட்டது.


File:Drop spindles.jpg
File:COLLECTIE TROPENMUSEUM Spinster TMnr 60042065.jpg
File:PokharaTibetan.JPG
File:Indian woman with spindle whorl in Peru.jpg
File:Spinster uit Marokko.jpg

## மேற்கோள்கள்

## வெளி இணைப்புகள்
* தக்ளி கூகுள் படிமங்கள் 
* தக்ளி நூற்பு காணொளி

பகுப்பு:தானே செய்தல்
பகுப்பு:நெசவு
பகுப்பு:நெசவுப் பொருட்கள்
.ae

**.ae** (அரபு: *امارات.*) என்பது ஐக்கிய அரபு அமீரகத்துக்கான இணையத்தின் உயர் நிலை ஆள்களப் பெயர் ஆகும். இந்த ஆள்களப் பெயர் 1992இல் அறிமுகப்படுத்தப்பட்டது. இந்த ஆள்களப் பெயர் ஐக்கிய அரபு அமீரக ஆள்கள நடப்பிக்கையால் வழங்கப்படுகின்றது.

*.ae* என்ற ஆள்களப் பெயர் வணிக நிறுவனங்களாலும் அமைப்புகளாலும் தனியாட்களாலும் பயன்படுத்தப்பட்டு வருகின்றது.

## இரண்டாம் நிலை ஆள்களப் பெயர்கள்
* *.co.ae*-நிறுவனங்கள்
* *.net.ae*-வலையமைப்பு வழங்குநர்கள்
* *.gov.ae*-அரசும் அமைச்சுகளும்
* *.ac.ae*-கல்லூரிகள், பல்கலைக்கழகங்கள், கல்வி நிலையங்கள்
* *.sch.ae*-பொதுப் பாடசாலை, தனியார் பாடசாலை
* *.org.ae*-வணிக நோக்கற்ற அமைப்புகள்
* *.mil.ae*-படையமைப்புகள்
* *.pro.ae*-தொழினெறிஞர்கள்
* *.name.ae*-தனியாட்கள்

## ஏற்கப்பட்ட பதிவகங்கள்
* அமீரகத் தொலைத்தொடர்புக் கூட்டு நிறுவனம்
* து
* அசுக்கியோ
* Marcaria
* ஐக்கிய அரபு அமீரக இன்சிட்ரா
* மார்க்மானிட்டர்
* ஐ. பி. மிரர்
* *Innter.net*
* ஐக்கிய அரபு அமீரகச் சர்வர்
* இண்டர்நெட்வொர்க்சு
* சி. பி. எசு. இடட்டேன்சய்ச்டேமே
* சேவ்நேம்சு
* 123தொமைன்
* கான்சுல்டிக்சு
* இண்டர்நெட்க்சு
* 101தொமைன்
* துர்ராக்கு

## இதையும் பார்க்க
* ஐக்கிய அரபு அமீரகம்

## மேற்கோள்கள்

பகுப்பு:இணைய ஆட்களங்கள்
நந்தகோபன் (தொன்மவியல்)

**நந்த கோபன்** அல்லது **நந்தகோபர்** **நந்தசேன மகாராஜா** என்பவர் இந்துத் தொன்மக் கதைகளின் (பாகவதம்) படி ஒரு யாதவர் குல (இடையர்) இனத்தைச் சேர்ந்த அரசர் ஆவார். வசுதேவரின் நண்பரான நந்தகோபன். வசுதேவருடைய மனைவி தேவகியின் அண்ணனான கம்சன் வசுதேவருடைய குழந்தைகளை எல்லாம் கொன்றதால் வசுதேவர், கிருஷ்ணர் பிறந்ததும் அவரை கோகுலம் என்ற இடத்தில் வாழ்ந்து வந்த இடையர்களின் தலைவராகிய நந்தசேனரிடம் கொடுத்து வளர்க்கச் சொன்னார். நந்தசேனரே கிருட்டிணனையும் பலராமனையும் வளர்த்தார். யசோதை இவரின் மனைவி.

## மேற்கோள்கள்

பகுப்பு:பாகவத புராண மாந்தர்
அமீர்ப்பூர் மாவட்டம், உத்தரப்பிரதேசம்

**அமீர்ப்பூர் மாவட்டம்** () இந்தியாவின் உத்தரப் பிரதேச மாநிலத்தின் 71 மாவட்டங்களில் ஒன்றாகும். அமீர்ப்பூர் நகரம் இம்மாவட்டத்தின் தலைநகராகும். இம்மாவட்டம் சித்திரக்கூட பிரிவின் கீழ் அமைந்துள்ளது. அமீர்ப்பூர் மாவட்டத்தின் பரப்பு 4,121.9&nbsp;கி.மீ.². இம்மாவட்டத்தின் மக்கள்தொகை 1,042,374 (2001 கணக்கெடுப்பு). உத்தரப் பிரதேசத்தின் 71 மாவட்டங்களில், 2011 ஆம் ஆண்டு கணக்கெடுப்பின் படி, மகோபா மற்றும் சித்திரக்கூட மாவட்டங்களுக்கு பிறகு, மூன்றாவது குறைந்த மக்கள் தொகை கொண்ட மாவட்டம் இதுவாகும்.

## பொருளாதாரம்
2006ல் பஞ்சாயத்து ராஜ் அமைச்சகம் அமீர்ப்பூர் மாவட்டத்தை இந்தியாவின் 640 மாவட்டங்களில் மிகவும் பின்தங்கியுள்ள 250 மாவட்டங்களில் ஒன்றாக அறிவித்தது. இம்மாவட்டம் பின்தங்கியுள்ள பகுதிகளுக்கான நிதி வழங்கும் திட்டம் (BRGF) மூலம் உத்தரப்பிரதேசத்தில் பயன்பெறும் 34 மாவட்டங்களில் ஒன்றாகும்.

## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி அமீர்ப்பூர் மாவட்டம் மாவட்டத்தின் மொத்த மக்கட்தொகை 1,104,021. இது தோராயமாக சைப்ரஸ் நாட்டின் மக்கட்தொகைக்கு சமமானதாகும்.  இதன் மூலம் இம்மாவட்டம் இந்தியாவில் உள்ள 640 மாவட்டங்களில் 417வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் அமீர்ப்பூர் மாவட்டம் மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 5.78%. அமிர்ப்பூர் மாவட்டம் மாவட்டத்தின்  பாலின விகிதப்படி 1000 ஆண்களுக்கு 860 பெண்கள் உள்ளனர். மேலும் அமீர்ப்பூர் மாவட்டம் மாவட்ட மக்களின் கல்வியறிவு விகிதம் 70.16%.

## மேற்கோள்கள்

பகுப்பு:உத்தரப் பிரதேசத்தில் உள்ள மாவட்டங்கள்
கோலின்

**கோலின்** (Choline) நீரில் கரையக்கூடிய அத்தியாவசியமான ஊட்டச்சத்தாகும். கோலின் சாதாரணமாக உயிர்ச்சத்து பி தொகுதியில் ஒன்றாகக் கருதப்படுகிறது. கோலின் என்பது பொதுவாகக் காணப்படும் பல்விதமான *N*,*N*,*N*-டிரைமீத்தைல் எத்தனால் அம்மோனியம் நேரயனியினைக் கொண்ட நான்கிணைப்பு அமோனிய உப்புகளைக் குறிப்பிடுகின்றது. (வலதுபுறம் உள்ள X− என்பது கண்டறியப்படாத பரிமாற்ற எதிரயனியைக் குறிக்கின்றது).

## மேற்கோள்கள்

பகுப்பு:உயிர்ச்சத்துக்கள்
பகுப்பு:ஆல்ககால்கள்
பீட்டா கரோட்டீன்

**பீட்டா கரோட்டீன்** (β-Carotene) தாவரங்களிலும், பழங்களிலும் உள்ள ஒரு அடர்செம்மஞ்சள் (ஆரஞ்சு) நிறமியாகும்.  இது ஒரு கரிமச் சேர்மமாகும். வேதியியல் முறைப்படி ஐதரோகார்பனாகவும், ஐசோபிரீன் பகுதிகளிலிருந்து (அலகுகளிலிருந்து) வருவிக்கப்படுவதால் குறிப்பாக டெர்பீனாய்டுகளாகவும் (ஐசோபிரெனாய்டு) வகைப்படுத்தப்படுகின்றன. பீட்டா கரோட்டீன் ஜெரனைல்ஜெரனைல் பைரோபாஸ்பேட்டிலிருந்து உயிர்வேதியியல் முறையில் தொகுக்கப்படுகிறது.

## மேற்கோள்கள்

பகுப்பு:உயிர்வேதியியல்
பகுப்பு:வேதியியல் பரிசோதனைகள்
பகுப்பு:நீரகக்கரிமங்கள்
பகுப்பு:உயிர்ச்சத்துக்கள்
இராமதேவர் பூசாவிதி

**இராமதேவர் பூசாவிதி** என்பது இராமதேவர் என்வரால் எழுதப்பட்ட நூல்களில் ஒன்று. 
இவர் 16ஆம் நூற்றாண்டில் வாழ்ந்த புலவர். 

இவர் சிறியனவும் பெரியனவுமாக 27-க்கும் மேற்பட்ட நூல்களை இயற்றியுள்ளார்.

போன்றவை இவரது நூல்கள்.

இவர் சித்தராக விளங்கியவர். 
இந்த நூலில் 10 விருத்தங்கள் உள்ளன. 
## நூல் தரும் கருத்துகளில் சில
*ஆதி
:ஆதி என்ற மணிவிளக்கை அறிய வேணும்
::அகண்ட பரிபூரணத்தைக் காண வேணும்
:சோதி என்ற தூயவெளி மார்க்கம் 
*வேதாந்தம்
:வேதி என்ற வேயாந்த மார்க்கம்  
*உருவாரம்
:முக்கோணம் வரைந்து அதன் முனைகளைச் சேர்த்து நாற்கோணம் வரைந்து நடுவில் நாயகியை வைத்து ஏழு முனைகளிலும் தீப்பிழம்பு வைத்து மனக் கண்ணில் பார்ப்பவன் சித்தன். 
*பூசை விழிகள் 
:பலி கொடுத்தல், சுடுகாட்டுச் சாம்பல் பூசல், ஆணி அடித்தல் முதலான செயல்கள் இதில் விளக்கப்பட்டுள்ளன.

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
*சித்தர் பாடல்கள், இரண்டாம் பாகம், பிரேமா பிரசுரம், ஆறாம் பதிப்பு 1987
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:சித்தர்கள் எழுதிய நூல்கள்
அறிவியல் தமிழ் அமைப்புகள்

**அறிவியல் தமிழ் அமைப்புகள்** என்பவை பல்வேறு வழிகளில் அறிவியலையும் அறிவியல் தமிழையும் வளர்ப்பதை நோக்கமாகக் கொண்டு செயற்படும் அமைப்புகள் ஆகும்.  அறிவியல் தகவல்களை தமிழில் மக்களிடம் எடுத்துச் செல்லல், அறிவியல் மனப்பார்மையை வளர்த்தல், அறிவியல் தமிழை வளர்த்தல், அறிவியல் கல்வியை தமிழில் தருவதை ஊக்குவித்தல் எனப் பல்வேறு நோக்களோடு இந்த அமைப்புகள் செயற்படுகின்றன.

## பணிகள்
* தமிழ்வழிக் கல்வியை, தமிழ்வழி அறிவியல் கல்வியை ஊக்குவித்தல்
* இதழ்கள் நூல்கள் ஆய்வேடுகள் வெளியிடுதல்
* அகராதிகள், கலைக்களஞ்சியங்கள் வெளியிடுதல்
* அறிவியல் தமிழ் நூலடைவுகள் வெளியிடுதல்
* தமிழில் அறிவியல் செய்திகளைப் பரப்புதல்
* தமிழில் அறிவியல் ஆய்வுகளைச் செய்தல்
* மாநாடுகள், கருத்தரங்குகள், விரிவுரைகளை நடத்துதல்
* அறிவியல் நடுவங்கள் நிறுவிச் செயற்பட வைத்தல்
* மாணவர்களுக்கான அறிவியற் பரிசோதனைப் போட்டிகள் வைத்தல்
* கலைச்சொல்லாக்கம்
* மொழிபெயர்ப்பாக்கம்
* தமிழ் மொழியை நவீன ஊடகங்களில் பயன்படுத்துவதை ஏதுவாக்கல்
* பொதுமக்களிடையே, மாணவரிடையே அறிவியல் மனப்பான்மையை வளர்த்தல்

## பட்டியல்
* அறிவியல் தமிழ் மன்றம்
* தஞ்சைப் பல்கலைக்கழக அறிவியல் தமிழ்த் துறை
* தமிழ்நாடு அறிவியல் இயக்கம் 
* அனைத்திந்திய அறிவியல் தமிழ்க் கழகம்
* பொறியியல் தொழில்நுட்பத் தமிழ் வளர்ச்சி மையம்
* சுதேசி விஞ்ஞான இயக்கம் http://arvindneela.blogspot.ca/2006/11/blog-post.html
* தமிழக அறிவியல் பேரவை
* வளர்தமிழ் மன்றம்
* உலகத் தமிழ்த் தகவல் தொழில்நுட்ப மன்றம்
* சுதேசி அறிவியல் இயக்கம் (குன்றக்குடி)
* மக்கள் அறிவியல் இயக்கம் (கோவை) http://content.yudu.com/Library/A2c2b4/20130806133739/resources/index.htm?referrerUrl=http%3A%2F%2Fnailango.blogspot.ca%2Fsearch%2Flabel%2F%25E0%25AE%25AE%25E0%25AE%25BF%25E0%25AE%25A9%25E0%25AF%258D%25E0%25AE%25A8%25E0%25AF%2582%25E0%25AE%25B2%25E0%25AF%258D
* உலக தமிழ் வளர்ச்சி அறக்கட்டளை
* அறிவியல் தமிழ் அறக்கட்டளை

பகுப்பு:அறிவியல் தமிழ் அமைப்புகள்
கதான்ஸ்க்

**கதான்ஸ்க் ** (*Gdańsk*)  வடக்குப் போலந்தில்  பால்டிக் கடலுடன் விஸ்துலா ஆறு கலக்கும் இடத்தில் அமைந்துள்ள ஓர் நகரமாகும். இது போலந்தின் ஆறாவது பெரிய நகரமாக (மக்கள்தொகை  500 000) விளங்குகிறது. நாட்டின் முகனையான துறைமுக நகரமாகவும் விளங்குகிறது.

கதான்ஸ்க் நகரம் பத்தாவது நூற்றாண்டு முதலே போலந்தின் வரலாற்றில் முக்கியப் பங்காற்றி வந்துள்ளது. இங்குதான் போலந்தின் தொழிற்சங்கம் "சாலிடாரிட்டி" உருவானது; இந்தத் தொழிற்சங்க  இயக்கமே மத்திய, கிழக்கு ஐரோப்பாவில் பொதுவுடமை ஆட்சி முடிவுக்கு வரக் காரணமாக அமைந்தது.

## விக்கிமானியா
ஆறாவது  விக்கிமானியா இங்குதான்  2010ஆம் ஆண்டில் நிகழ்த்தப்பெற்றது. 
 
## மேற்கோள்கள்

பகுப்பு:போலந்தின் நகரங்கள்
அனைத்திந்திய அறிவியல் தமிழ்க் கழகம்

**அனைத்திந்திய அறிவியல் தமிழ்க் கழகம்** என்பது அறிவியலை தமிழில் மக்களிடம் எடுத்துச் செல்வதையும், அறிவியல் தமிழ் வளர்ச்சியையும் நோக்கமாகக் கொண்டு செயற்பட்டு வரும் ஒர் அமைப்பு. இது 1988 ஆம் ஆண்டு தொடக்கம் தொடர்ச்சியாக அறிவியல் தமிழ்க் கருத்தரங்குகளை நடத்தி வருகிறது.  இது தமிழ்ப் பல்கலைக்கழகத்தை மையமாகக் கொண்டு செயற்படுகிறது.

## மேற்கோள்கள்


பகுப்பு:அறிவியல் தமிழ் அமைப்புகள்
முதலாம் சிம்மவர்மன் (இடைக்காலம்)

**முதலாம் சிம்மவர்மன்** என்பவன் இடைக்காலப் பல்லவர்களுள் ஒருவன்.
## காலம்
லோக விலாபம் என்ற திகம்பர சமண நூல் பாடலி என்னும் சிற்றூரில் சர்வநந்தி என்ற சமண துறவியால் திருத்தி அமைக்கப்பட்டது. அத்திருத்தி அமைக்கப்பட்ட நூலின் காலம் காஞ்சி நகர பல்லவர் அரசனான இரண்டாம் சிம்மவர்மனின் 22ஆம் ஆட்சியாண்டாகும். (அதாவது சாக ஆண்டு 380 அல்லது பொ.பி.458) அதனால் இரண்டாம் சிம்மவர்மனின் ஆட்சிக்காலம் பொ.பி. 436 - 458 எனக் கொள்ளலாம்.

அதே சமயம் பல்லவ வம்ச வரலாற்று ஆவணமான பிரசஸ்டி ஒன்று அவனின் ஆட்சிக்காலம் 436-460 என்று கூறுகிறது. அதனால் லோக விலாபம் திருத்தியமைக்கப்பட்ட பிறகு மேலும் இரண்டு ஆண்டுகள் இவன் ஆட்சி செய்ததாக தெரிகிறது.

## மேற்கோள்கள்

பகுப்பு:இடைக்காலப் பல்லவர்
பகுப்பு:இந்திய அரசர்கள்
தூய யோவான் மேல்நிலைப் பள்ளி

**தூய யோவான் மேல்நிலைப்பள்ளி**, திருநெல்வேலி திருமண்டலத்தைச் சார்ந்த  ஒரு கிறித்தவ கல்வி நிலையமாகும். கி.பி 1878 -ம் ஆண்டு ஆரம்பிக்கப்பட்டு பாளையங்கோட்டை மற்றும் சுற்றுப்புற மாவட்ட மாணவர்களின் தொடக்க மற்றும் மேல்நிலைக்கல்விக்கு கல்விச் சேவை செய்து வருகிறது.

### வரலாறு
கிறித்தவ மிசனரி சங்கத்தால் கி.பி 1844 -ம் ஆண்டு பாளையங்கோட்டையில் ஒரு வாடகை கட்டிடத்தில் இருமொழி மூலம் பயிற்றுவிக்கும் கல்விநிலையமாக ஆரம்பிக்கப்பட்டதே தூய யோவான் மேல்நிலைப்பள்ளி மற்றும் தூய யோவான்  கல்லூரி ஆகியவற்றின் ஆரம்பமாகும். பின்னர் இந்தப் பள்ளி பாளையில் இருந்து 3 கி.மீ தொலைவில் இருந்த வண்ணாரப்பேட்டை பகுதிக்கு மாற்றப்பட்டது. 1871 ம் ஆண்டு உயர்நிலை பள்ளிக்கான அனைத்து வசதிகளும் கட்டமைப்புகளும் உருவாக்கப்பட்டது. 1878 -ம் ஆண்டு இந்த பள்ளியின் இன்னொரு பிரிவு தூய யோவான் கல்லூரியாக ஏற்றம் அடைந்தது. 1928 -ம் ஆண்டு பாளையங்கோட்டையில் பள்ளி தற்போது அமைந்திருக்கும் இடத்தில் அமைக்கப்பட்டது.

1978 ம் ஆண்டு ஜூலை மாதம் தூய யோவான் உயர்நிலைப் பள்ளி, மேல்நிலைப் பள்ளியாக ஏற்றம் அடைந்தது. தற்போது 4000 க்கும் மேற்பட்ட மாணவர்களைக் கொண்டுள்ள இக்கல்வி நிலையமானது கிறித்தவ மாணவர்களுக்கு மட்டுமல்லாது பிற மதத்தைச் சார்ந்தவர்களையும் தன்னகத்தே கொண்டுள்ளது.

பகுப்பு:திருநெல்வேலி மாவட்டத்திலுள்ள தனியார் பள்ளிகள்
இரண்டாம் கந்தவர்மன்

**மூன்றாம் கந்தவர்மன்** என்பவன் இடைக்காலப் பல்லவர்களுள் ஒருவனாவான்.

## காலம்
இவனது முதல் மகனான சிம்மவர்மனின் ஆட்சிக்காலம் கி.பி. 436ல் ஆரம்பிப்பதாலும் இந்த மூன்றாம் கந்தவர்மனைப் பற்றிய பட்டயம் இவன் 33 ஆண்டுகள் ஆட்சி புரிந்தான் என்று தெரிவிப்பதாலும் இவன் தோராயமாக கி.பி.400 - 436 வரை ஆண்டதாகக் கொள்ள முடியும்.

## வரலாற்றுக் குழப்பம்
இவனுக்கு முதலாம் சிம்மவர்மன், இரண்டாம் விட்ணுகோபன் என்று இரண்டு மகன்கள் இருந்தனர்.

## மேற்கோள்கள்

பகுப்பு:இடைக்காலப் பல்லவர்
பகுப்பு:இந்திய அரசர்கள்
முதலாம் கந்தவர்மன்

**முதலாம் கந்தவர்மன்** என்பவன் இடைக்காலப் பல்லவர்களுள் ஒருவன்.

## காலம்
இவனது பேரனான இரண்டாம் கந்தவர்மனின் ஆட்சிக்காலம் கி.பி. 400ல் ஆரம்பிப்பதாலும் இவனது தந்தையான முதலாம் குமாரவிட்ணுவின் காலம் நாலாம் நூற்றாண்டின் மத்தியப்பகுதி எனத் தெரிவதாலும் இந்த முதலாம் கந்தவர்மனின் காலம் தோராயமாக கி.பி. 350 - 375 எனக் கொள்ள முடியும்.

## மேற்கோள்கள்

பகுப்பு:இடைக்காலப் பல்லவர்
பகுப்பு:இந்திய அரசர்கள்
இராமானுச நூற்றந்தாதி வியாக்கியானம்

இராமானுச நூற்றந்தாதி எனப் போற்றப்படும் நூலைத் திருவரங்கத்தமுதனார் என்னும் வைணவர் ‘பிரபன்ன காயத்திரி’ என்னும் பெயரில் பாடினார். இந்த நூலுக்கு மணவாள மாமுனிகளின் மாணவரான அப்பிள்ளை என்பவர் ஒர் உரை எழுதினார். பின்னர் பிள்ளை லோகம் சீயர் என்பவர் விரிவானதோர் உரை எழுதினார். இந்த விரிவுரையே **இராமானுச நூற்றந்தாதி வியாக்கியானம்** எனப் போற்றப்படுகிறது.

## நூலமைதி
*மேற்கோள்கள் மிகுதியாகத் தரப்பட்டுள்ளன.
*சிவனைப் பற்றிய குறிப்பு வருமிடங்களில் சிவனை ஏளனமாக எழுதுகிறார். காரணம் நரபலி காபாலியர், சாம்பல் பூசிய பாசுபதர் உருவங்களே அவர் உள்ளத்தில் பதிந்திருந்தன. 
*அனிருத்தனை ‘அனிருத்தாழ்வார்’ என்கிறார்.
;இவர் உரைப்பாங்கு
:”இனி ப்ராத்தி நிமித்தமாக நீ கிலாசிக்க வேண்டாம் என்கிறார்”
;இவர் நயம்பட எழுதிய ஒரு உரைப்பகுதி
:”ஈரத்தமிழ் சம்சார தாபமெல்லாம் ஆறும்படியான ஈரப்பாட்டை உடையது, (இந்த நூல்)”

நூலின் காலம் 16ஆம் நூற்றாண்டு.

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:தமிழ் உரை நூல்கள்
தமிழச்சியின் கத்தி (நூல்)

**தமிழச்சியின் கத்தி** என்பது பாரதிதாசனால் 1949-ஆம் ஆண்டு எழுதப்பட்ட நூலாகும். இந்நூலை **தமிழச்சியின் கதை** என்றும் சொல்வதுண்டு. 40 துணைத் தலைப்புகளைக் கொண்டுள்ளது இந்நூல், உணர்ச்சிமயமான கவிதைகளை உள்ளடக்கியது.

## கதைச் சுருக்கம்
அக்காலத்தில், ஆற்காடு 172 பாளையப் பட்டாகப் பிரிக்கப்பட்டிருந்தது. செஞ்சிப் பாளையப்பட்டின் தலைவன், தேசிங்கு; வடக்கன்; தமிழரை இகழ்பவன். சிப்பாய்களிலே சிலருக்கு ஒரு தலைவன் இருப்பான். அவன் சுபேதார். சுதரிசன் சிங்கு ஒரு சுபேதார்; அவனும் அவன் தோழனான மற்றொரு சுபேதார் ரஞ்சித் சிங்கும், புதுச்சேரி சென்று வளவனூர் வழியாக வருகையில், வளவனூர்ப் புறத்துத் தென்னந் தோப்பொன்றில் திம்மனைக் காணுகிறார்கள் என்று இக்கவிதை தொகுப்பு ஆரம்பமாகிறது.

## உசாத்துணைகள்
* தமிழகம்.வலை  தளத்தில் மின்னூல் வடிவல் தமிழச்சியின் கத்தி 
* மதுரைத் திட்டம் 

பகுப்பு:தமிழ் இலக்கியம்
பகுப்பு:பாரதிதாசன் நூல்கள்
பகுப்பு:தமிழ் கவிதை நூல்கள்
பகுப்பு:1949 தமிழ் நூல்கள்
பகுப்பு:இந்தியத் தமிழ் நூல்கள்
பகுப்பு:திராவிட இயக்க இலக்கியம்
பகுப்பு:பாரதிதாசன் கவிதைகள்
இரண்டாம் குமாரவிட்ணு

**இரண்டாம் குமாரவிட்ணு** என்பவன் இடைக்காலப் பல்லவர்களுள் ஒருவன்.

## காலம்
இவனது தந்தையான இரண்டாம் கந்தவர்மன் என்ற கந்தசிஷ்யன் வாகாடக அரசனாகக் கருதப்படும் சத்தியசேனனிடமிருந்து காஞ்சி அருகிலுள்ள பெரியகடிகாவை மீட்டான் என்றும் அதற்குப்பின் காஞ்சியை குமாரவிட்ணு என்ற இந்த பல்லவன் ஆண்டான் என்பது பட்டயத் தகவல் என்பதாலும் இவனது காலம் ஏறக்குறைய இவனது சகோதரர்களான முதலாம் சிம்மவர்மன் மற்றும் இரண்டாம் விட்ணுகோபன் காலமான கி.பி. 436-460 எனக் கொள்ளலாம்.இம்மன்னனே புத்த துறவியாகி போதிதர்மர் என்ற பெயரில் சீன தேசம் சென்று மகாயன புத்த மதத்தை பரப்பினார். புத்த மதம் பரப்ப ஏதூவாக களரியையும் மருத்துவத்தையும் கற்று கொடுத்தார் இதுவே குங்பூவாகவுன்  கரேத்தேவாகவும் மாறியது.இவர் சீன தேசத்தில் தாமோவாக அறியப்படுகிறார். 

## மேற்கோள்கள்

பகுப்பு:இடைக்காலப் பல்லவர்
பகுப்பு:இந்திய அரசர்கள்
அலறல் (ஓவியம்)

***அலறல் ([[ஓவியம்]])*** () () நோர்வே நாட்டைச் சேர்ந்த குணச்சித்திர ஓவியரான எட்வர்ட் மண்ச் என்பவரால் வரையப்பட்டப் புகழ்பெற்ற ஒரு ஓவியமாகும். இந்த ஓவியம் 2012- ஆம் ஆண்டு மே மாதம் நடந்த ஏலத்தில் 119.9 மில்லியன் அமெரிக்க டாலர்களுக்கு விற்பனை செய்யப்பட்டது. 1895 ஆம் ஆண்டைச் சேர்ந்த இந்த ஓவியம், சோதபி என்ற நியூயோர்க் ஏலவிற்பனைக் கூடத்தில் அநாமதேய நபர் ஒருவரினால் வாங்கப்பட்டது. 40 மில்லியன் அமெரிக்க டாலர்களில் இருந்து ஏலம் ஆரம்பித்து 12 நிமிடங்களில் இந்த ஓவியம் விற்கப்பட்டது. இந்த விற்பனை மூலம் கிடைக்கப்பெற்ற நிதியைக் கொண்டு நோர்வேயில் புதிய அருங்காட்சியகம், உணவகம், கலைக்கூடம் ஆகியன அமைக்கப்படும் என்று அறிவிக்கப்பட்டுள்ளது.

## மேற்கோள்கள்

பகுப்பு:ஓவியம்
இராமீச்சுரக் கோவை

இராமீச்சுரக் கோவை என்னும் நூலைத் தான் பாடியுள்ளதாகக் கயாதர நிகண்டு பாடிய கயாதரர் குறிப்பிட்டுள்ளார். 
*பொருள் விளக்க அந்தாதியாகிய நிகண்டு நூலைக் கேட்ட மக்கள் தம் வினையிலிருந்து விடுபட இராசீச்சரக் கோவை என்னும் நூலைப் பாடினான்.  
*இந்த நூல் இப்போது கிடைக்கவில்லை.

இந்த நூலின் காலம் 15ஆம் நூற்றாண்டு.

## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
## அடிக்குறிப்பு

பகுப்பு:15 ஆம் நூற்றாண்டுத் தமிழ் நூல்கள்
பகுப்பு:கோவை (இலக்கியம்)
கூட்டு நிறுவனம்

**கூட்டு நிறுவனம்** என்பது அந்தந்த நாட்டின் சட்டங்களின் படி சில சிறப்புச் சலுகைகள் மற்றும் பொறுப்புகள் கொண்ட ஒர் அமைப்பு ஆகும். இவற்றில் பல  வகை உண்டு. பெரும்பாலும் வணிகப் பயன்பாட்டிற்கு தொடங்கினாலும் சில அரசு அமைப்புகளும் இதன் கீழ் அடங்கும். வரையறுக்கபட்ட பொறுப்பு கொண்ட அமைப்பான இதில் கூட்டு நிறுவனம் தோல்வியுற்றால் அதன் தொழிலாளிகளும் முதலீட்டாளர்களும் அதற்குப் பொறுப்பாக மாட்டார்கள்.

இயல்பான மனிதர்கள் அல்ல என்றாலும் கூட்டு நிறுவனங்கள் இயல்பான மனிதர்கள் போன்ற உரிமைகள் மற்றும் பொறுப்புகளை சட்டம் மூலம் அங்கீகாரம் பெற்றிருக்கிறது.

பகுப்பு:நிறுவனங்கள்
விஜயரத்தினம் இந்து மத்திய கல்லூரி

**விஜயரத்தினம் இந்து மத்திய கல்லூரி** (*Wijayaratnam Hindu Central College*) இலங்கையின்  மேல் மாகாணம் கம்பகா மாவட்டத்தில் உள்ள ஒரே ஒரு இந்துத் தமிழ்ப் பாடசாலை ஆகும். இப்பாடசாலை ச.க. விஜயரத்தினம் என்பவரால் 1932ம் ஆண்டு அக்டோபர் 7ம் நாள் நீர்கொழும்பு வாழ் தமிழர்களுக்காக நிறுவப்பட்டது. மாணவர்கள் தமிழ் மொழியூடாகக் கற்கைகளை மேற்கொள்ளக் கூடிய வசதிகள் உண்டு. தனியாக ஒரு கணினி ஆய்வுகூடமும், நூலகம், விஞ்ஞான ஆய்வுகூடம் போன்ற வசதிகள் உண்டு.

## வரலாறு
1954 அக்டோபர் 7 விஜயதசமி அன்று 32 மாணவர்களுடனும் இரு ஆசிரியர்களுடனும் விவேகானந்தா வித்தியாலம் என்ற பெயரில் இப்பாடசாலை உருவானது. 1960 டிசம்பர் மாதத்தில் இவ்வித்தியாலயத்தை அரசாங்கம் பொறுப்பேற்ற பின், 1964 பெப்ரவரி முதலாம் தேதி, நீர்கொழும்பு விவேகானந்தா மகா வித்தியாலம் என்ற பெயரில் மகா வித்தியாலயமாகத் தரமுயர்த்தப்பட்டது. 1964 ஆகத்து/ நவம்பர் மாதங்களுக்கிடையில் இப் பாடசாலையின் பெயர் விஐயரத்தினம் மகா வித்தியாலயம் என மாற்றம் பெற்றது. 1972 ஆம் ஆண்டில் பழைய மாணவர் சங்கம் அமைக்கப்பட்டது. 1994 ல் விஜயரத்தினம் இந்து மத்திய கல்லூரியாக பெயர் மாற்றம் பெற்றது. 1995 சூலை 13 அன்று இக்கல்லூரியில் ஞானவிநாயகர் ஆலயம் குடமுழுக்கு செய்யப்பட்டது. இதனைக் கல்லூரியின் விஜயசக்தி இந்து மாமன்றத்தினர் பராமரித்து வருகின்றனர்.

## பாடசாலைப் பண்
:வாழிய என்றும் வாழிய என்றும் வாழிய வாழியவே
:விஐயரத்தினம் இந்து மத்திய கல்லூரி வாழியவே
:நாளும் அறிவியல் கலையியல் தந்து நந்தமை ஓங்குகவே
:நலமளி சைவ செந்தமிழ் வடிவுகொள் நாயகி வாழியவே
:தாழ்வின் வகையென தாயுனைத்தந்துயர் தலைவர் வாழியவே
:தகபொருள் ஈன்றிடும் பெற்றார் அன்பர் தருமம் வாழியவே.
:நீள்புகழ் அன்னை தன் சேவடி பரவி நிதமும் நிற்போமே.
:நிகரில் அறம் பொருள் இன்பம் மலிதர நீர்கொழும் போங்குகவே
:வாழிய என்றும் வாழிய என்றும் வாழிய வாழியவே

## கல்லூரியில் சேவையாற்றிய அதிபர்கள்
# (10.10.1954 - 30.12.1962) பண்டிதர். க. மயில்வாகனம்
# (31.12.1962 - 15.03.1964) திரு. கந்தசாமி
# (16.03.1964 - 31.01.1974) வித்துவான். இ. சி. சோதிநாதன்
# (31.01.1974 - 15.02.1979) திரு. வ. சண்முகராசா
# (16.02.1979 - 05.05.1980) திரு. வீ. நடராஜா
# (06.05.1980 - 29.11.1980) திரு. ஈ. பத்மநாதன்
# (30.11.1980 - 16.01.1981) திரு. என். பாலசுப்பிரமணியம்
# (16.01.1981 - 20.02.1981) திரு. ஈ. எஸ். வி. பெரேரா
# (20.02.1981 - 31.12.1994) திருமதி. அ. கல்யாணசுந்தரம்
# (01.01.1995 - 30.06.1996) திரு. வே. சண்முகராசா
# (01.07.1996 - 10.09.2014) திரு. ந. கணேசலிங்கம் 
# (10.09.2014 - இன்று வரை திரு. நா. புவனேஸ்வரராஜா

## இல்லங்கள்
மாணவர்கள் "திருகேதீஸ்வரம்", "கோணேஸ்வரம்", "நகுலேஸ்வரம்", "முன்னேஸ்வரம்" என நான்கு இல்லங்களில் பிரிக்கப்பட்டுள்ளனர்.

## பாடசாலை ஆளுமை விருத்தி கழகங்கள்
*விஜயசக்தி இந்து மன்றம், இந்து மாணவர்களுக்காக நிறுவப்பட்டது
*கிறிஸ்தவ மன்றம்,
*தமிழ் இலக்கிய மன்றம்,
*வணிக கலா மன்றம்,
*உயர்தர மாணவர் ஒன்றியம்,
*விஞ்ஞான மன்றம்

## இங்கு படித்த பிரபலங்கள்
*லெ. முருகபூபதி, எழுத்தாளர்
*கனகலதா கிருஷ்ணசாமி ஐயர், எழுத்தாளர், ஊடகவியலாளர்

## மேற்கோள்கள்

## வெளி இணைப்புகள்
*முகநூலில்

பகுப்பு:கம்பகா மாவட்டப் பாடசாலைகள்
பகுப்பு:இலங்கையின் இந்துப் பாடசாலைகள்
பகுப்பு:இலங்கைத் தமிழ்ப் பாடசாலைகள்
பிள்ளை லோகஞ்சீயர்

**பிள்ளை லோகஞ்சீயர்** என்பவர் வைணவ வரலாறுகள் பலவற்றை எழுதியவர். 16ஆம் நூற்றாண்டில் வாழ்ந்தவர். மணிப்பிரவாள நடையில் கிரந்த எழுத்துக்களுடன் சில தமிழ் நூல்களும், வடமொழி நூல்களும் எழுதியவர்.

;எழுதிய நூல்கள் 
# இராமானுசார்ய திவ்ய சரிதை
# யதீந்திரப் பிரணவப் பிரபாவம் (மணவாள மாமுனிகள் வரலாறு)
# திருவரங்கத்தமுதனார் செய்த இராமானுச நூற்றந்தாதி நூலுக்கு வியாக்கியானம்
# பிள்ளை லோகாசாரியார் எழுதிய உரைநடை நூல் ‘அர்த்த பஞ்சகம்’ என்பதற்கு வியாக்கியானம்.
# பிள்ளை லோகாசாரியர் மாணாக்கர் விளாஞ்சோலைப் பிள்ளை செய்த நூல் ‘சப்த காதை’ என்பதற்கு வியாக்கியானம்
# மணவாள மாமுனிகள் பாடிய நூல்களுக்கு வியாக்கியானம்
## உபதேச ரத்தின மாலை
## ஆர்த்திப் பிரபந்தம்
## திருவாய்மொழி நூற்றந்தாதி உரை
# ஸ்ரீ வைஷ்ணவ சமயாசார நிஷ்கர்ஷம் (தனி உரைநடை நூல்)
# நாலாயிர திவ்வியப் பிரபந்தம் தனியன்கள் வியாக்கியானம்
# உபதேசத் திருநாமம்
# திருமந்திரார்த்த அரும்பத விளக்கம்

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005

பகுப்பு:புலவர்கள்
பகுப்பு:தமிழரின் வடமொழி நூல்கள்
10 (எண்)

**பத்து** (*Ten*) என்பது தமிழ் எண்களில் **௰** அல்லது **௧௦** என்பதைக் குறிக்கும் இந்து-அராபிய எண் ஆகும். பத்து என்பது ஒன்பதிற்கும் 11இற்கும் இடைப்பட்ட இயற்கை எண் ஆகும்.
thumb|தமிழ் எண் பத்து
## காரணிகள்
பத்தின் நேர்க் காரணிகள் 1, 2, 5, 10 என்பனவாகும்.

## இயல்புகள்
* பத்து ஓர் இரட்டை எண்ணாகும்.
* பத்தை இரண்டு வர்க்கங்களின் கூட்டுத்தொகையாக எழுதலாம்
: + 
* இரண்டு முதன்மை எண்களின் கூட்டுத்தொகையாக இரண்டு வழிகளில் எழுதக்கூடிய மிகச் சிறிய எண் பத்து ஆகும்.
:10 = 3 + 7 = 5 + 5
* பத்தானது நான்காவது முக்கோண எண் ஆகும்.
* நேர்விளிம்பையும் கவராயத்தையும் பயன்படுத்தி ஒரு பதின்கோணியை ஆக்கலாம்.

## எண் முறைமைகள்
### பதின்ம எண் முறைமை

பத்தை அடியாகக் கொண்ட எண் முறைமை பதின்ம எண் முறைமை என அழைக்கப்படும்.

### ஏனைய எண்முறைமைகள்
ஏனைய எண்முறைமைகளில் பத்தானது பின்வருமாறு காட்டப்படும்.

## அடிப்படைக் கணித்தல்கள்

## அறிவியலில்
* நியானின் அணுவெண் பத்தாகும்.

## ஆட்டங்களில்
* அமெரிக்கக் காற்பந்தாட்டத்தில் ஓர மண்டலங்கள் பத்து யார் நீளங்கொண்டவை.
* அடிப்பந்தாட்டத்தில் ஆட்டத்தின்போது களத்தில் நிற்கக்கூடிய கூடிய வீரர்களின் எண்ணிக்கை பத்து ஆகும்.
* கூடைப்பந்தாட்டத்தில் தரையிலிருந்து பேற்றின் உயரம் பத்தடி ஆகும்.
* துடுப்பாட்டத்தில் எதிரணியை முற்றாக ஆட்டமிழக்கச் செய்வதற்குப் பத்து இலக்குகளை வீழ்த்த வேண்டும்.

## இதையும் பார்க்க
* பதின்மம்

## மேற்கோள்கள்

## வெளி இணைப்புகள்

பகுப்பு:முழு எண்கள்